21. ΑΠΟΦΑΣΗ ΕΠΙΤΡΟΠΗΣ ΤΡ ΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ ΤΡ ΑΠΕΖΑΣ ΤΗΣ ΕΛΛΑΔΟΣ της 14/27 Ιουλ.1999 (ΦΕΚ Α΄152) (Συν.36/29-6-99 θέμα 6) Τροποποίηση της ΠΔ/ΤΕ 2258/2.11.93, όπως ισχύει, σχετικά με τον καθορισμό πλαισίου λειτουργίας και εποπτείας των συνεταιριστικών τραπεζών. Αφού έλαβε υπόψη: α)το Ν. 2076/92 «ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις» και ειδικότερα το άρθρ. 5 και την παρ. 1α του άρθρο. 18, β)τις διατάξεις του Κεφ. Α παρ. 3β και του Κεφ. Β της ΠΔ/ΤΕ 2258/2.11.93, όπως ισχύουν, με τις οποίες α) η χρηματοδότηση των φυσικών προσώπων - μελών από τις συνεταιριστικές τράπεζες εξαιρείται από την εφαρμογή των διατάξεων του Κεφ. Δ της ΠΔ/ΤΕ 1955/91, όπως ισχύουν και β) καθορίζεται το πλαίσιο δραστηριοποίησης των εν λόγω τραπεζών εντός και εκτός του νομού της έδρας τους, γ)τα 260/9.9.98 και 343/10.11.98 (ΑΠ 19668 και 19970 αντίστοιχα) αιτήματα της Ένωσης Συνεταιριστικών Τραπεζών για εγγραφή ως μελών τους i) πιστωτικών συνεταιρισμών και ii) πάσης φύσεως νομικών προσώπων με έδρα εκτός του νομού ή της περιφέρειας λειτουργίας των εν λόγω τραπεζών, δ)τη σκοπιμότητα υπαγωγής των δανείων της πιο πάνω κατηγορίας σε ενιαίους πιστωτικούς κανόνες ανεξαρτήτως φορέα χρηματοδότησης, ε)τη σχετική εισήγηση της Διεύθυνσης Νομισματικής Πολιτικής και Τραπεζικός Εργασιών, αποφάσισε τα ακόλουθα: Τροποποιούνται οι διατάξεις του Κεφ. Α παρ. 3β και του Κεφ. Β της ΠΔ/ΤΕ 2258/2.11.93, όπως ισχύουν και καθορίζονται τα εξής: 1.Από την κοινοποίηση της παρούσας οι διατάξεις του Κεφ. Δ της ΠΔ/ΤΕ 1955/91, όπως ισχύουν, εφαρμόζονται στις νέες χορηγήσεις δανείων ή πιστώσεων των συνεταιριστικών τραπεζών προς φυσικά πρόσωπα - μέλη i) για την αγορά ειδών διαρκείας και υπηρεσιών έναντι δικαιολογητικών, ii)για την κάλυψη λοιπών προσωπικών αναγκών τους και iii) με ενέχυρο τίτλους εισηγμένους στο Χρηματιστήριο Αξιών Αθηνών. 2.α) Παρέχεται η ευχέρεια στα πιστωτικά ιδρύματα που λειτουργούν με τη μορφή πιστωτικών συνεταιρισμών του Ν. 1667/86 να εγγράφουν ως μέλη τους και κατόπιν ειδικής κατά συνεταιριστική τράπεζα άδειας της Τράπεζας της Ελλάδος, πάσης φύσεως νομικά πρόσωπα (εξαιρουμένων των πιστωτικών συνεταιρισμών του Ν. 1667/86) που εδρεύουν εκτός του νομού ή των όμορων νομών ή εναλλακτικά της διοικητικής περιφέρειας στην οποία δραστηριοποιούνται οι συνεταιριστικές τράπεζες, χωρίς αντίστοιχη εγκατάσταση της συνεταιριστικής τράπεζας και υποβολή σχετικής μελέτης σκοπιμότητας, υπό τις εξής προϋποθέσεις: i).Θα έχει προηγουμένως  συγκεντρωθεί το κατά περίπτωση ελάχιστο κεφάλαιο που απαιτείται για τη δραστηριοποίηση της τράπεζας και σε επίπεδο των όμορων (του νομού της έδρας τους) νομών ή εναλλακτικά της διοικητικής περιφέρειας στην οποία ανήκει ο νομός της έδρας τους (δρχ. 2.500 εκατομ.) ή σε επίπεδο επικράτειας (δρχ. 4.000 εκατ.). Η συγκέντρωση του κεφαλαίου θα πιστοποιείται με βεβαίωση ορκωτού  ελεγκτή, όπως προβλέπεται από τις σχετικές διατάξεις. ii) θα πληρούνται τα ισχύοντα κριτήρια ως προς (i) την οργανωτική και κεφαλαιακή επάρκεια της συνεταιριστικής τράπεζας και (ii) την πληρότητα των παρεχομένων στην Τράπεζα της Ελλάδος στοιχείων. β)Ο έλεγχος της συνδρομής των ως άνω προϋποθέσεων και η χορήγηση της έγκρισης, κατά συνεταιριστική τράπεζα, ανατίθενται στη Διεύθυνση Γενικής Επιθεώρησης Τραπεζών της Τράπεζας της Ελλάδος. Οι λοιπές διατάξεις της ΠΔ/ΤΕ 2258/2.11.93, όπως ισχύουν, παραμένουν αμετάβλητες. Από τις διατάξεις της παρούσας απόφασης δεν προκύπτει δαπάνη σε βάρος του Κρατικού Προϋπολογισμού. (Μετά τη σελ.176,04) Σελ. 176,05 Τεύχος 1434 Σελ. 59 .499. Συνεταιρισμοί 14.Γ.α.21 